b'\n_START_ARTICLE_\nHelsingin itsepuolustuskoulu\n_START_PARAGRAPH_\nHelsingin itsepuolustuskoulu eli lyhyemmin Hipko on helsinkil\xc3\xa4inen kamppailu-, itsepuolustus-, ja kuntoilutunteja tarjoava yksityinen koulu, jolla on yhteens\xc3\xa4 nelj\xc3\xa4 salia Kontulassa, Mets\xc3\xa4l\xc3\xa4ss\xc3\xa4, Vuosaaressa ja Lepp\xc3\xa4vaarassa. Koulun p\xc3\xa4\xc3\xa4opettaja on Timo R\xc3\xa4kk\xc3\xb6l\xc3\xa4inen ja koulussa opettaa h\xc3\xa4nen lis\xc3\xa4kseen l\xc3\xa4hes kaksikymment\xc3\xa4 muuta opettajaa ja ohjaajaa.\n_START_SECTION_\nHistoria ja tarjonta\n_START_PARAGRAPH_\nTimo R\xc3\xa4kk\xc3\xb6l\xc3\xa4inen ja Ilkka Koivu perustivat vuonna 1998 Taekwondo Tigers ry:n ja sen rinnalle Helsingin Sinmoo Hapkidokoulun. Vuonna 2001 toiminta muutettiin osakeyhti\xc3\xb6muotoon ja perustettiin Helsingin itsepuolustuskoulu oy. Yhti\xc3\xb6ll\xc3\xa4 on 24 ty\xc3\xb6ntekij\xc3\xa4\xc3\xa4. Hipkon j\xc3\xa4senm\xc3\xa4\xc3\xa4r\xc3\xa4 on tuhatkunta henkil\xc3\xb6\xc3\xa4._NEWLINE_Helsingin itsepuolustuskoulussa voi harjoitella kolmevuotiaasta asti itsepuolustusta, kamppailua ja kuntoilua.'